Waqt waħda mill-avventuri li Angelo Caruana, Pierre Farrugia u Vince Bonello Pukka għamlu dan l-aħħar, kellhom mistiedna speċjali magħhom, ħadd ħlief Stephanie Spiteri, il-preżentattriċi tal-programm 'Illum ma' Steph' fuq TVM. Dawn erħewla lejn il-Wied tal-Isperanza fejn għalkemm kienet ġurnata sħuna u pjuttost xotta, skoprew li dan il-wied għadu attiv fejn raw diversi friefet, tadpoles kif ukoll żrinġijiet, sabu wkoll għar ċkejken. Dan il-Wied jinsab bejn żewġ kappelli, dik Tal-Isperanza bil-leġġenda marbuta magħha li tgħid li tfajla kienet ser tinħataf mit-Torok kif ukoll il-Kappella iddedikata lil San Pawl Appostlu tal-Qliegħa. Ma naqasx ukoll li jinġabar xi skart li n-nies ħalliet warajha. Avventura ħelwa oħra minn diversi li dawn it-tlieta qed jagħmlu madwar Malta. Ritratt: Vince Bonello Pukka Dan it-tagħrif twassal minn caruanaphotography@gmail.com